[{"text_idx": "#000000", "text": "Omame 25 aastat kogemust paberist ja riidest kottidega\nKiire tarne 1-2 to\u0308o\u0308pa\u0308eva jooksul\nEesti sisene transport tasuta al. 100 \u20ac tellimusest"}, {"text_idx": "#000002", "text": "Nu\u0308u\u0308d need on aga meie kodulehel u\u0308leval ja sinuni saatmiseks kenasti valmis.\nNendeks uuteks toodeteks, mille pa\u0308rast me ise nii elevil oleme, on no\u0308o\u0308riga puuvillased tekstiilkotid. Vaata, kas pole kenad?\nMillises suuruses need kotid on?\nPanime pildistamise ajaks koti ko\u0303rvale mo\u0303ned mandariinid, et sa saaksid nende suurusest parema pildi ette."}, {"text_idx": "#000003", "text": "Numbrite keeles on aga kottide mo\u0303o\u0303dud sellised:"}, {"text_idx": "#000004", "text": "Ko\u0303ige va\u0308iksemasse kotti mahub na\u0308iteks u\u0308ks paar sokke. Vo\u0303i prillid, nagu altpoolt teada saad. Keskmistesse raamatud ja muu selline. Suuremasse kotti saad panna juba suuremaid kandameid nagu na\u0308iteks sinu igao\u0303htune toidupoe kaup.\nMillest on need kenad kotid valmistatud?"}, {"text_idx": "#000005", "text": "Nagu nende nimigi u\u0308tleb\u2013no\u0308o\u0308riga puuvillased tekstiilkotid\u2013on tegemist muidugimo\u0303ista puuvillaste kottidega. Aga\u2013mitte lihtsalt puuvillaste, vaid 140-grammisest orgaanilisest puuvillast valmistatud kottidega."}, {"text_idx": "#000006", "text": "Nagu pildi pealt natuke ka na\u0308ha on, on ko\u0303ikidele kottidele ku\u0308lge o\u0303mmeldud orgaanilise puuvilla ma\u0308rgis (vaata teksti all olevat fotot), mis annab kinnitust sellest, et puuvilla kasvatamiseks ei ole kasutatud koledaid mu\u0308rke vaid pa\u0308ikest, vett ja orgaanilisi va\u0308etisi."}, {"text_idx": "#000007", "text": "Ko\u0303ikidele kottidele ku\u0308lge o\u0303mmeldud orgaanilise puuvilla ma\u0308rgis"}, {"text_idx": "#000008", "text": "Samuti ei ole orgaanilist puuvillariiet klooriga (oh, o\u0303udu!) valgendatud ja sellepa\u0308rast ongi need kotid nii kenad naturaalvalged ning mis veel ta\u0308htsam \u2013 vastupidavamad ja pehmemad kui keemiliselt to\u0308o\u0308deldud puuvillasest riidest kotid."}, {"text_idx": "#000009", "text": "Ja kui u\u0308kskord paljude aastate pa\u0308rast selle koti aeg otsa saab, siis laguneb orgaaniline puuvill ka tu\u0308kkmaad paremini kui see teine, keemiava\u0308rk."}, {"text_idx": "#000010", "text": "Kas no\u0308o\u0308riga puuvillased tekstiilkotid kannatavad ka logo pealetru\u0308kki?"}, {"text_idx": "#000011", "text": "Aga otse loomulikult. Tru\u0308kime peale just sellises suuruses logo nagu sul vaja la\u0308heb. Vo\u0303ime kihla vedada, et su konkurendil veel selliseid ilusaid kotte pole ja sinu omad paistavad koos logoga linnapildis kaugele."}]